נכנסתם לרשת לחפש נומרולוגית מומלצת ואתם מבולבלים מהשפע. מה עושים? איך תבררו את הנומרולוגית המומלצת המתאימה לכם ביותר, ואיך בכלל יודעים מי היא נומרולוגית מומלצת, מעבר למה שכותבים ברשת?
הנה לפניכם הטיפים שיפלסו בעבורכם את הדרך ויסייעו לכם לבחור בקלות רבה יותר ולהבחין בין עיקר לטפל.
קודם כול, נומרולוגית מומלצת באמת היא מי ששולטת בטכניקה של שיטת העבודה שלה. זה אולי נשמע טריוויאלי, אבל זה לא. יועצים רבים כיום עושים קורס אחד בקושי בתחום מסוים, ורצים להיות "יועצים מומחים". איך תדעו אם היא מקצוענית? היכנסו לאתר שלה, בדקו איפה למדה ובמה היא עוסקת, כמה ידע היא מפרסמת וכדומה. כך תוכלו להתרשם מרמת הידע שלה עוד בטרם תשוחחו עמה.
הדבר השני שאותו כדאי לבדוק הוא אם הנומרולוגית שהמליצו לכם עליה היא אכן מומחית בנפש האדם, כלומר יודעת לייעץ באופן מקצועי ולהתאים את הייעוץ לאדם המתייעץ עמה. בתחומי הייעוץ המיסטי חשוב לא רק הידע של היועץ, אלא גם הגישה שלו ללקוחותיו. איך תדעו את זה? את זה אפשר לבדוק באמצעות המלצות ברשת ובאמצעות שיחות עם אנשים שאכן התייעצו עם אותה נומרולוגית. לפי התגובות וההתרשמות שלהם תוכלו להבין אם היא ידעה להתנהל במצבים שונים במהלך השיחה או שרק ידעה לתת את הנתונים היבשים ולהגיד להם מה יהיה הלאה.
נדבך נוסף של מקצוענות הוא האפשרות להוביל את המתייעץ מהמקום שבו הוא נמצא כרגע למסרים שהוא מקבל. פעמים רבות בשיחות ייעוץ אנחנו לא באמת פתוחים לקבל את המסרים המגיעים אלינו, או שלפחות – יש לנו התנגדויות אליהם במידה שהם אינם תואמים את הדברים שחשבנו או שהאמנו בהם עד כה. נומרולוגית מומלצת צריכה להיות אחת כזאת שיודעת כיצד לתווך את המסר שהיא מעבירה לכל מתייעץ – איך להגיש לו אותו בצורה שתהיה לו נוחה לקבל אותו, גם כאשר מדובר במסרים שאינם "קלים לעיכול".
הטיפ האחרון, שאותו תוכלו לוודא רק לאחר השיחה עם הנומרולוגית ולא לפניה, הוא הרגשתכם לאחר השיחה עמה. אם יצאתם מהשיחה כשאתם מרגישים בהירים יותר, מכוונים יותר, בטוחים יותר בעצמכם ובדרככם – זה סימן טוב לכך שהנומרולוגית הזאת אכן יכולה להיות מומלצת גם בעבורכם (ולאחר מכן – מומלצת על ידכם לאנשים אחרים). חשוב לצאת בהרגשה טובה משיחת ייעוץ, חשוב לצאת מחוזקים וסומכים על עצמנו, גם במקרים שבהם המסרים שקיבלנו דורשים מאיתנו לשנות כיוון או דרך, לבחור בחירה שאיננו ששים כל כך לבחור וכן הלאה. למה? מפני שזה תפקידו של הייעוץ – להעצים אותנו גם כאשר אנחנו צריכים להתכוונן מחדש. בכל מקרה.
אז מי הנומרולוגית המומלצת שלכם? איך זיהיתם אותה? ספרו לנו.